Таццяна Леанідаўна вельмі актыўны чалавек. Яе жыццё — пастаянны рух наперад. У 2011 годзе яна паступіла ў Вышэйшую школу кіравання і бізнесу, паралельна працавала перакладчыкам, але вярнулася ў педагогіку, адчуўшы, што яе сапраўдным прызваннем з’яўляецца школа. Разам з тым вопыт работы ў іншай прафесіі дапамог стаць больш мабільнай, авалодаць гібкасцю мыслення. Зараз яна кіраўнік метадычнага аб’яднання настаўнікаў англійскай мовы гімназіі, праводзіць раённыя і абласныя майстар-класы, выступае з прэзентацыяй сённяшняй сістэмы педагагічнай дзейнасці.